Question: تعيشو بواه تنصحوني زوجي انسان نسونجي خاين يموت علي النساء مدمن تلفون يهدر غير مع النساء ميشبعش خلاص وانا يفتي عليا وعلي الدين والناس كامل يعيطولو في جمايع باه يحظر علي مشكل ويفريه وحاطينو ملاك وانا حاطيني عايشة في الجنة معاه وانا غير ربي الي يعلم نظل ندعي فيه حسبي الله ونعم الوكيل فيه مرضت صح صح يظل برا نهار طول يروح دقيقة للدار نهدر معاه يقلق ميشتيش يهدر معاي خطرات نعيطلو يكوبي عليا ومن بعد يعاودلي خطرات نعيطلو ميهزش عليا خلاص ومن بعد يعاودلي انا مع داري واولادي نقري وهما من الممتازين وهو منين كانت مرا يهدر معاها يكومنتيلها في تصورها وحدة حاطة فيديو اغنية كتبلها هو مكيش عمرية ردتلو ماما عمرية ردلها ضحك تقابضت معاه الف خطرة ودرك لكن هو كذاااااب وهاذي طبيعة جامي ينحيها انا ذرقا فقت بخدايمو بصح مزال مواجهتوش بصح كيفاه نتعامل معاه حاليا الي ان نقدر ناقف علي رجليا ماديا ونطلقو كيف نطلب منو صوارد ولا اي حاجة باه نشريها يمدلي ديما هو راح مع خوه فورماسيون تاع خدمة يعني نهارين باه يروح قولولي كيفاه نتصرف معاه لانو صراحة مش مدايرلي ولا قيمة

المادة 31
المادة 37
المادة 13
المادة 7 مكرر
المادة 52


Question: سلام عليكم بغيت نصيحة لوجه الله لانه خلاص فاض الكاس انا عندي 11 سنة زواج راجلي بخييييل لدرجة لا توصف حتى على اولادو جامي عطاني ألف تاعو في نفس الوقت ميشىريليش احتياجاتي قندورة مشاراهليش مدة 11 سنة ومحرم عليا نخدم حتى فدار مثلا نطيب ونبيع ممنوع تاع تبقاي تحت رحمتي متخدمي منعطيك مع العلم جامي نغلط معاه في حاجة مهم 11 سنة قرعة ريحة مشفتهاش منو قررت ندير دبلوم كيما كان الحال درتو بسيف عليه بصح قالي خدمة مكانش ضك انا دايرة في راسي نخدم باي طريقة هو قالي تخدمي نطلق قتلو طلق معندي مندير بيك سؤالي هل يطلقني هو خير ولا انا نديرو اهمال عائلي خير وينهاه لي في مصلحتي لانه تعبت وكرهت مليت من الفقر تخيلو 11 سنة منشدش دراهم في يدي كون مش دارنا و عجوزتي منلقاش واش نلبس نتمنى لي راهم فالمجال يديروني ختهم وينصحوني مع العلم قتلو نطلقو بتراضي مابغيت منك والو مهم نخدم على روحي وعلى ولادي مشتاقين باطة ياؤورت وبباهم حي ولباس عليه كي رفض تراضي قالي نبقاو هكااا قررت ندير اهمال

المادة 36
المادة 53 مكرر
المادة 46
المادة 67
المادة 61


Question: دروك ما درت طلاق لضرر زوج كان فالحبس وفي جلسة الصلح زوج محبش يطلقني وقاضي جا معاه وقالي علاه باغي طلقي راجلك و هو في هذي الحالة دارنا تعاهد ومحبش طلاق ودرنا قالولي لازم تطلقي منه شهوما اجراءات لنعاود نديرهم حاكمين عليه عامين مفوت 7 اشهر

المادة 51
المادة 48
المادة 4
المادة 60
المادة 72


Question: بغيت نسقسي كاش محامي ولا محمية عندي جلست صلح اليوم وزوج تاعي ما حضرش واش راح يكون هل فيها حكم

المادة 56
المادة 55
المادة 50
المادة 62
المادة 92


Question: أنا قبل درت شكوة لزوج على ضرب مدولي 6 ايام جاء طلب سماح ورجعت واسقط دعوة قبل 9 سنوات درك زوج رفع دعوة طلاق كاتب فيها ما نقومش بواجباتي ... و منيش نطيب و شتم لية والدية في شرف و ضربة لية هذا كل يكذب فية حبيت نعرف درك شكوة تاع قبل تنفعني ولا لا هو دار محامي وأنا درت غير عند كاتب عمومي و مزالني عندو محبيتش نخرج من دار حتان يخرج الحكم

المادة 50
المادة 48
المادة 47
المادة 52
المادة 8 مكرر


Question: تعيشوا فهموني في الحكم هذا يعني النفقة انتاع بنتي نسال غير الشهر هذا ولا ملي زادت فهموني مليح في الحكم

المادة 76
المادة 74
المادة 79
المادة 57 مكرر
المادة 65


Question: فاتت جلسات صلح الاولة والثانية مع دكر الاسباب درك جلسة ثالثة مناقشة الاثاث اسكو درك زوج يقدر يزيد يحط اسباب ونديرو مناقشة ولا خلاص محامي قالي مزيديش تيجي

المادة 49
المادة 56
المادة 48
المادة 6
المادة 103


Question: متزوجة من عام ونص عندي ولد عمرو تلت شهر خدامة راجلي ميليتار نهار تزوجت لقيتو حاط كريدي كبير تاع عرس كان يرد فيه وانا نقضي ونصرف علي كلش... لقيته خادعني فاتح فايس باسم طفلة ويهدر مع النسا في الخماج... قولولي دوك نكمل نخلص عدل ونروح نتكاتب معاه عند للنوتار ولا ندي ولدي ونروح نكري ونطلق

المادة 66
المادة 172
المادة 86
المادة 60
المادة 51


Question: الرحمة على والديكم أدعولي دعوة الغريب ودعوة المضلوم مستجابة ربي يصبرني على فراق ولادي راني هابل عقلي راه رايح يطير قتلني التخمام منيش متقبل فكرة نشوف ولادي غير بالويكاند خلاص عييت صابر وضاقت بي الدنيا اااااه من لي كان السبب الله المستعان ولله المشتكى

المادة 68
المادة 96
المادة 64
المادة 76
المادة 87


Question: السلام عليكم حكم عليا توفير منزل وفرت منزل اسكو نجيب ويسر ونبلغها ولا نقارع هي تبعثلي ويسي لان هي حابة نكريلها في مكان اخر وانا حاب هذا مكان

المادة 123
المادة 118
المادة 184
المادة 8
المادة 153


Question: وش رايكم فراجل يرفع دعوي طلاق، مرتو دير رجوع، يقولها نت ذيبة درتي رجوع باش تذليني، منبعد يدير فك الخصام يعني ميكملش فدعوي يقبل رجوع

المادة 47
المادة 51
المادة 48
المادة 212
المادة 8 مكرر


Question: طليقي ميخلصنيش في نفقة اولادي عندو 3سنين ورفع عليا قضية إسقاط لحظانة وربحتو ف لقضية ومن بعد عيطلي قالي راح ندي ولادي قدر عليك وراح تسني عليهم بسيف عليك وراح ندي ذراري قدام لقاضي حتى ويعودو يبكو عليك ونديهم ومكانش لي يدخل فيا في هادي لحالة صح يقدر يخليني نسني عليهم قدر عليا ف لمحكمة

المادة 65
المادة 68
المادة 66
المادة 76
المادة 80


Question: درت الخلع وقتاش ندير العده كي ينطق هو بالطلاق والقش وقتاش نجيبو كي خنرج الصيغه التنفيذية؟؟ ودراهم العدة يدفعهم ولا حتي انا نخلص الخلع؟؟؟ واسكو ندي لوسي يقدر يمنعني منديش القش؟؟؟؟

المادة 57
المادة 57 مكرر
المادة 50
المادة 72
المادة 61


Question: السلام عليكم عشرة 26منها اكثر من 4سنوات هجر فراش وكلام وحتى النظر ااتهمني بالخيانة بهتانا وزورا واشهد الله أني بريئة ويتهمني بالسحر والسرقة ويقول الاولاد ليس اولاده وحرمني من بطاقتي شفاء ويسرق اشياءي يهينوني ويلعنوني وحبسني ونا مريضة سرطان الثدي عافاكم الله وصبرت معاه حتى مرضو ولادي كون طلاق يكون ضرر ولا خلع للعلم معندي والو حتى قيمة النقل معنديش كفاه نوكل المحكمة توكلي محامي تعيشو ردو

المادة 45 مكرر
المادة 31
المادة 30
المادة 62
المادة 87


Question: طليقي محبش يمدلي الدفتر العائلي يحتاجونه ولادي مزالو صغار حبيت نعاود واحد خلاف اسكو يعاودوه ليا و وش ندي معايا جزاكم الله خيرا

المادة 64
المادة 68
المادة 66
المادة 61
المادة 37


Question: سلام ..عاونوني بنصيحة الزوج تلفظ في مرات مختلفة بالطلاق و لا يلقي بالا ليها اصلا ولكن انا خفت حبيت نتطلق والمحاميين غاليين وهو ماحب بخير دراهم ما حب يجري يطلق

المادة 50
المادة 55
المادة 51
المادة 53
المادة 26


Question: سؤالي هل يحق لطليق المطالبة بإسقاط الحضانة لاني لا أملك سكن خاص انا اعيش مع اهلي وسكن ضيق جدا هل هذا سبب كافي في نظر القانون

المادة 68
المادة 69
المادة 66
المادة 52
المادة 61


Question: السلام عليكم شكون يديو نفقة المطلقات يقولولي إذا خلصوا فيها من شهر جانفي حتي لدرك ولا لا أنا من جددت الملف في جانفي حتى لدرك مخلصتش في حتى شهر كي سقسيتهم قالولي الدراهم مكانش لي تعرف حاجة تخبرني .

المادة 123
المادة 215
المادة 91
المادة 60
المادة 78


Question: عامين وجات كورونا السيد حبس من الخدمة... ونا رافدا كلشي علي ظهري... السيد رجع يقلي كون تشري دار تكتبي اسمي معاك... ورجع يمنكر فيا ويتاهم فيا في شرفي... طاالقنا وعندي معاه ثلاث ولاد... هل غلطت معاه لانو راهو ينشر في لهداير بلي ماصبرتش معاه... شكون القوام المرا ولا الراجل

المادة 152
المادة 36
المادة 108
المادة 224
المادة 51


Question: في حالة الزوج طالب رجوع الى بيت العائلة والزوجة تطلب الرجوع لسكن مستقل واش يحكم القاضي ؟ والمصاريف القضائية شكون يخلصها ؟؟

المادة 78
المادة 36
المادة 112
المادة 192
المادة 84


Question: السلام عليكم عندي سؤال اذا ممكن تجاوبوني عليه عندى الاب تاعي توفي ربي يرحمو ومكانش خدام عند دولة وعندو سكن اجتماعي ضك سكن هذا يتحول للام ولا يعتبر ميراث للعلم مكانش وريث طفل غير بنات وشنهي هوما الاجراءات باش يتخول للام واذا ممكن تفهموني فالفريضة وشنهي هوما لورق لي نخرج وكيفاش نديرها وشكرا مسبقا

المادة 147
المادة 148
المادة 144
المادة 52
المادة 67


Question: @سلام عليكم بغيت تفهموني فطلاق بدون محامي كيفاه و اسكو يعطيني حقي ولالا خاطر راه كاليلي دراهمي و شحال المدة باش نطلق و شكرا

المادة 55
المادة 50
المادة 47
المادة 68
المادة 62


Question: السلام عليكم الجوجة نطقت حكم الطلاق برك ماقالتش لا تعويضات لا نفقة تع اولاد طلاق تعسفي كي رحت نخرج حكم قالولي مزال ماخرجش دايرين طلاق وتوابعه برك شامعنتها

المادة 50
المادة 48
المادة 56
المادة 165
المادة 75


Question: سلام عليكم مظلق بي 5اولاد وزوجة لظلبت ظلاق دارت خلع وراحت علماء انا معنديش خدمة ولا مدخول شهري نحوس نخدم الايومي نهار كاين نهار مكانش نفقة مدفعتهاش وصلت لي 23مليون وعظاوني مهلة شهر ونص يا ندفع يا حبس منيش عارف اخبروني لحكايتهم هك دخلت حبس بعقوبة كم والله حاصل

المادة 79
المادة 76
المادة 74
المادة 60
المادة 97


Question: سلام عليكم انا درت ورقة الرجوع للزوجة لانها خرجت من داري ومحبتش تولي درت ورقة رجوع مع العلم انها ناشز ايا درت عارضة بدون قيض وشرط ثم درت ورقة عدم العمل ايا دفعتها مع محامية ثم هيا اي زوجة دارتلي رد على العارض وطالبت مليون كل شهر مع العلم انا كنت نبعت دراهم ccp ايا منبعد هيا كي مكلتلهاش ايا قررت الرجوع من دخلنا في المدوالة ايا المحكمة قاتلي ترجع وتعطيها مليون ومتين كل شهر تعها واتع ابني وهذاك النشوز كيف خاوتي ؟ وحكموش عليها يعني انا عنيت وحدي ودورك كي حايب نطلق قاتلي محامية إذا طلقت تعطيها تعويض عشرين مليون هكاك وزيد زوج ملاين كل شهر قوليلي كيف ندير وانا منيش خدام ومنقدرش نرجعها باسكو ظلموني

المادة 54
المادة 57 مكرر
المادة 48
المادة 7 مكرر
المادة 37


Question: خوتي والله غير راني تعبت انا عمري 39هوا ستين شربني لمرار يسب فيا يعيط صراحة نمرض ميدوينيش ويهداد في بطلاق مام هجرني حشاكم في لفراش منعرف كيفاه ندير مطالقة من قبل وشربت لمرار معنديش ولاد هوا عندو حشاكم كي يجمعني يقلي لازم تكلي كشيات منع لحمل بسيف والله غير كرهت وش ندير

المادة 29
المادة 138
المادة 46
المادة 58
المادة 196


Question: كي تكون قضيه تع طلاق مدفعه من اخر فيفري وبين كل جلسه وجلسه عشرين يوم مع العلم وصلت للجلسه رابعه وزيد المحكمه قريب تقفل يخرج الحكم قبل ولا تتاجل لين اخر سبتمبر

المادة 56
المادة 55
المادة 50
المادة 60
المادة 59


Question: سلام عليكم نتمنى جوبوني تعيشو دوك عندي 7شهر في دارنا ورفع قضية طلاق طلقني غيابي مابلغني ما حضرت جلسات حتى عيطولي قالولي اذا حبيتي تكسري شراع اكسريه دوك فاهموني اسكو منسال والو حتى في نفقة وايجار تاع وليدو

المادة 57 مكرر
المادة 61
المادة 53 مكرر
المادة 72
المادة 80


Question: سلام عليكم انا كنت عايشة مع انسان عديم المسؤولية تع كاشيات انحيها علينا انا وبنتو ويشري بيها مخدرات وزيد كارين لكراء وملحقناش عليه والدار لنخرجو منها نخرجو بالدين يتبعنا وزيد فوق هاذ الشي كامل اسحتني لدارنا ماقول لاشتاء لا صيف نهز بنتي وروح لدارنا علما هو من ولاية وحنا من ولاية اخرى واجيبلي النساء لدار وصحابو يزطلو مع بعضاهم في داري عانيت فوق متتصورو والله والله والله وحاولت نحكم في داري ومنخربهاش حتى وصل لموس للعظم روحت لدارنا ودرتلو الخلع راهو في عام ونص منفقش على بنتو ضرك جاتني فرصة تع زواج وسقساو خاوتي والسيد اخلاقو باهية ومن جهة خفت يسمع بيا يديلي الطفلة يمدهالو القانون في هاذ الحالة ومااراعيش مصلحة المحضون ومعندوش السكن امارس فيه الحضانة واخلاقو بذيئة هل في هاذ الحالة يديها

المادة 62
المادة 65
المادة 64
المادة 52
المادة 8


Question: سلام عليكم طلقت بالتراضي وكنت بالحمل وصدر حكم الطلاق وبقات حقوق الجنين ونفقة الطفل نقدر ندير حل ودي ندير نفقة عند المحضر ومانطلعش للمحمكمة

المادة 79
المادة 74
المادة 76
المادة 61
المادة 57 مكرر


Question: انا مقيم في سويسرا منذ حوالي 9 سنوات هجرت وانا في عمري 19 ديت وحدة أجنبية كبيرة عليا فالعمر بسبب اني نريڨل وراقيا ضروك هي عندها سنتان سافرت لاسبانيا وانا راني وحدي اسكو نقدر نهبط للبلاد نتزوج عادي ولا لازم اوراق الطلاق .

المادة 21
المادة 18
المادة 9 مكرر
المادة 196
المادة 141


Question: وش هو الضرر المعتبر شرعا في دعوى التطليق لضرر المادة 53 من قانون الاسرة الجزائري الجزائر

المادة 112
المادة 53 مكرر
المادة 46
المادة 56
المادة 31


Question: سلام حبيت نسقسيكم راجلي كان مقلق وكنا في مناقشة وقالي راكي مطلقة بالثلاث وضرك حاب يرجعني نقدرو نرجعو ولا شكون صرات معاها هكذا على خاطر الامام قالو منقدرش نفتيلك

المادة 50
المادة 55
المادة 47
المادة 30
المادة 31


Question: ياريت ماتزوجتش وقعدت بايرة ولا هذ العذاب النفسي راني ماقدرتش مكانش علبالي كاين شياطين الانس عايشين وسطنا تزوجت فاميلتي لقيتو يزني مع ذكور ونسا العجايز من الدبر.كحالش بالدليل صور ومحادثات مواعيد وكلام يحكو على واش صرا بينهم كان متخبي بالدين وذورك مزال متخبي باللحية والقميص وومقصر و تزوج وانا مزالت ضاعت حياتي وهو ك كنت عندو يتبع الفئات تع الصحرا العقاقير و شغل يقولك رقية ومصاحبهم كامل بحكم كان يخدم ثم االدليل عندي وهو اعترف بطريقة غير مباشرة في الجوجمو مكتوبة يعني ربي سبحانو عقد لسانه وقعد يهدر كي شاف لبروف. ماعندو وين يكذب لخاطر صورو معاهم ماقدرش يقول مش انا قال في الماضي قبل الزواج وانا متأكدة و بالتاريخ بلي قبل وبعد الزواج جا قال عليا واحد وريلتو الجوجمو في الشوفة برك بصح ماوريتش الامور لخرى لخاطر قلت تعتبر تشهير لاني السيد رؤية شرعية مانعرفوش راح سقسى على طليقي واحد برك ويسكن من جيهتهم ماعرفت خوه ولا صاحبو قالو بولحية وقميص من اطيب الناس وهذا درت معاه الرؤية مش قاري امي ومايعرفش يقرا وماقاليش بلي جامي دخل ل ايكول حتى من بعد باه قال وهو ماعرفش يقرا ك عرفت هك بطلت .كفاه ولى الظالم بمجرد يدير لحية وهو فاسد يولي هو مليح و المرأة مهيش مليحة انا ماتهمتوش وربي شاهد جابلي الوسخ لكان قعدت راني بالايدز ولا كاش مرض قعدت أشهر مرضت نفسيا وجسديا الدنيا هذي مش عادلة انا جهلت .كفاه الظالم يمدحوه و المظلوم يعفسوه لكان ماعنديش الدليل بلاك قالك كفاه كاين بولحية وقميص وسلفي تقولي زاني مع ذكور ونسا العجايز تع الجنوب هذي ل مايعرفونيش اما ليعرفوني صدقوني وكاين اقرأ الجوجمو و المقربون وريتلهم كلشي تعرفو عباد هك ولا انا برك راني طحت في شيطان الانس

المادة 31
المادة 25
المادة 26
المادة 57 مكرر
المادة 60


Question: صباح الخير حبيت نستشيركم في موضوع انا كنت متزوجة وعندي بنت معاه طلقة فترا ورجعنا مي بالفاتحة ولقيتو هوا هوا ولا اكثر كي حبيت الطلاق رفضلي وقالي مديلي بنتي نطلقك انا حبيت نخدعو نعطيهالو بينتنا يعني مشي علا طريق المحكمة وكي يطلقني نعاود نهزها هكك تصلح ولا ممكن يدها كل

المادة 51
المادة 50
المادة 55
المادة 65
المادة 61


Question: سؤال : غدوة قاتلي ديري قائمة الاثاث وتكون معاها جلسة صلح زاوجة وقتاش يخرج الحكم وقتاش نروح نجيب الاثاث تاعي

المادة 56
المادة 5
المادة 179
المادة 6
المادة 135


Question: سلام عليكم ممكن توضيح اهل الاختصاص انا درت الخلع بعد مازوج مادار حتي خطوة رسمية باش ارجعني مدة 3اشهر اليوم هو تبادل العرائض في العربضة انتاعو طالب رجوع مافهمتش هو خلاني بلا مايرجعني من بعد طلب من المحامي رجوع كيفاه راح تكون القضية كيفاه راح تحكم الجوجة اهل الاختصاص

المادة 50
المادة 55
المادة 10
المادة 62
المادة 60


Question: ماهي الإجراءات التي تقوم بها الزوجة بعد صدور الحكم في طلاق التعسفي مع علم تم تقديم عارضة الآثاث وتم قبولها من طرف الزوج

المادة 57 مكرر
المادة 53
المادة 53 مكرر
المادة 183
المادة 106


Question: سلام عليكم خاوتي عندنا دار تاع ورث و الاخوة كامل باغيين يتنازلو في حقهم لاخوهم الكبير عدا واحد فقط ما بغاش يتنازل و راح يعطوه حقو دراهم. ذرك كيفاه ترجع الدار باسم اخوهم لي بغاو يتنازلولو وش هي الاجراءات و اسكو لازم نوتار باه يتكاتبو عندو و شحال لازم يسلك للعلم الدار هذي تسوى حوالي 350 مليون

المادة 148
المادة 147
المادة 169
المادة 8
المادة 52


Question: السلام عليكم انا طليقي عنده 6سنين معطاش نفقة لاولاده ولا حق الكرا ميحوسش عليهم... ودرك كي تزوجت راه باغي يديهم

المادة 64
المادة 68
المادة 70
المادة 76
المادة 80


Question: سلام عليكم عندي عامين وانا في دارنا بصح عندي شهر ملي طلقت رسمي وجاني خطاب وانا العدة درتها وحبيت نعاود كفاش ندير

المادة 50
المادة 51
المادة 48
المادة 72
المادة 60


Question: زوجة تسب اهل زوجها بدون سبب بالرغم من انها تبعد عن اهل زوجها ب 400 متر ووقفت اولادها من الدراسة ماذا يقول القانون في ذلك

المادة 68
المادة 64
المادة 70
المادة 56
المادة 46


Question: ما تاثير صندوق النفقة على الطليق في حالة لم ينفق مع العلم طليقة تعمل لي فات عليها يفيدنا بارك الله فيكم

المادة 79
المادة 76
المادة 74
المادة 61
المادة 73


Question: 8سنوات زواج (زواج تقليدي ) كبير عليا ب 17سنة (بعد وفاة الاب رحمه الله كثرو المشاكل بين نسا الخاوة قلت نتزوج خير وكي خطبني خاوتي ماسقساوش عليه رماوني) المهم عشت 8سنين جحيم يخدم نهار يحبس عام نرجسي اناني يحب نفسو فقط المعاملة 0 سب شتم ضرب اهانة يخلق المشكل لاتفه الاسباب الخطا الوحيد لي رتكبتو كي جبت معاه 3دراري صح ربي كتبهم ولكن لو يرجع بيا زمان للور واحد مانجيبوش مع وحش بشري 8سنين ودارنا يصرفو عليا على ولادي اذا ماشي دارنا انا نخدم فالدار عندي صنعة مريضة نخدم بالحمل نخدم طرحت نخدم نافسة نخدم لوكان مانخدمش يضيعو ولادي لشر 8سنين جامي شفت ياو ىوكان الفراك من عندو خلينا من دراهم 8سنين ولا مرة سمعت كلمة طيبة من عندو والو غير الانتقادات ديري ارفدي حطي ماتخرجيش ماتلبسيش جنازة مانحضر عرس مانحضر مرض مانروح نطل والو عندو خمس سنين يرقد وحدو و 5شهور بدون علاقة زوجية راهو مخليني معلقة باسكو ماعندوش باش يخلص النفاقة بعد الطلاق و بدل الايجار والتعويض على الضرر النفسي لي سببهولي جاني سكر لاتونسيون لڨاوتر اكتئاب حاد تخيلو في رمضان الايام الاولى قضيت وطيبت وحطيتواشهى الاطباق الاسبوع الاخير خلاصلي كلش تخيلو كان يروح ياكل فمطعم الرحمة ويجيب لولادو شربة ولبوراك وانا يخليني لشر 5ايام ماكليت لقمة حتى طحت داوني لجيران لسبيطار وهو ولا على بالو قد مانحكيلكم عليه مانقدرش نوصفو ممكن الاسرائيلي لي يعدب الفلسطينيين عندو رحمة عليه ..الرحمة على والديكم ديروني ختكم وقولولي واش ندير ماعنديش لي يوقف معايا كتافي باردين كي قلتلو خلاص مانقدرش نزيد نعيش هاد لمعيشة نروح نرفع قضية تطليق لضرر خبا لكوارط وليفري دفامي ماحبش يعطيهملي قالي دبري راسك منين تخرجي كوارط حسبيا الله. نعمة الوكيل

المادة 36
المادة 14
المادة 31
المادة 65
المادة 113


Question: راجلي مدمن تشونة مخدرات رحت لدارنا مدة 8 اشهر وبغيت نطلق منو عندي بنت وبغيت ندير طلاق لضرر قانونيا كون نروح ندير طلاق لضرر يحسبولي اهمال اول

المادة 16
المادة 14
المادة 36
المادة 52
المادة 60


Question: سلام عليكم من منكم محامي ولا كاتب إستفسار حول قضية بارك الله فيكم ولا من يفهمني انا كنت خاطب وحدة ودفعت دراهم لعرس وقاع ايا لقيت عليها خيانة طالبت بدراهمي رجعولي نص ونص راهم يتمسخرو كل مرة نعيط لخوها ميهزش ايا بلوكاني فلفيس ونمروه بدله وبها بعتله رجال كبار محبش يستعرف مع العلم الطفلة زوجوها باقيلي 12مليون ونصف بارك الله فيكم

المادة 10
المادة 7
المادة 8
المادة 8 مكرر
المادة 186